Punch the Clock

Punch the Clock on brittiläisen Elvis Costello and the Attractions -yhtyeen studioalbumi vuodelta 1983. Tuottajat ovat Clive Langer ja Alan Winstanley ja levy-yhtiö on F-Beat Records. LP-levyn luettelotunnus on XXLP 20 ja C-kasetin XXC 20. Osallisena on myös Riviera Global Rec. Prod. Ltd. == Kappaleet == Elvis Costello on säveltänyt ja sanoittanut kaikki kappaleet lukuun ottamatta "Shipbuildingia", jonka on säveltänyt Clive Langer. ;Sivu 1 # # # # # # ;Sivu 2 # * # # # # # # Nopeatempoisen avauskappaleen "Let Them All Talk" sanoituksessa viitataan Otis Reddingin kappaleeseen "Fa Fa Fa Fa Fa (Sad Song)": "Listening to the sad song that the radio plays / Have we come this fa-fa-fa to find a soul cliche". Muutenkin muutamat kappaleet ovat Stax-soul-vaikutteisia levyllä mukana olevan puhallinryhmän ansiosta. Albumin nimi mainitaan kappaleessa "The Greatest Thing". Siinä on myös viittaus tunnetun viihdejätin tuotteisiin: "Never once removed the Sony / 'Cos it's a status thing". Kappaleessa "Love Went Mad" on viittaus virkavallan autolla kaahailuun: "The boys in blue are hard to catch / They're busy turning Piccadilly / Into Brands Hatch". Kakkospuolen avauskappaleen vaihtoehtoisena nimenä on annettu "TKO (Boxing Day)". Boxing Dayn tavanomainen merkitys on tapaninpäivä. Kappaleessa "Charm School" on Costellolle tyypillistä nokkelaa sanailua: "Sinä ja minä rakastavaisina / olimme pelkkä farssi / kuin yrittäisi valmistaa silkkikukkaron / emäsian takapuolesta". Kappaleessa "The Invisible Man" tunnekuohua verrataan Niagaran putouksiin. Kappaleen kertoja haluaa myös olla kuin kuuluisa kahlekuningas: "I want to be like Harry Houdini / Now I'm the Invisible Man". Varkaiden kuninkaasta kertovassa kappaleessa viitataan tapaukseen nimeltä 'The Case of the Three Pins'. "Pills and Soap" on alun perin Fairley/Imposter-äänitys, jota tuottajat ovat muokanneet. Kappale poikkeaakin albumin yleisilmeestä, kuten myös hidas kappale "Shipbuilding", jolla kuullaan trumpetisti Chet Bakerin soolo. Perhetarinassa "The World and His Wife" lomaillaan eksoottisessa paikassa: "Kertoakseni totuuden äitimme karkasi jonkun toisen isän kanssa / meni kahden viikon lomalle Taramasalataan". Kappaleiden sanat on painettu LP-levyn suojakuoreen Plangent Vision Music Ltd. luvalla. == Kokoonpano == * Elvis Costello – kitarat (Epiphone, Gretsch, Fender), "yhden sormen" Synclavier, Casiotone * Steve Nieve –Bosdendorfer-piano, emulaattori, Fairlight CMI, Vox-urut, Hammond-urut, Synclavier * Bruce Thomas – Wal-sähköbassokitara * Pete Thomas – Gretsch-rummut, Sabian-symbaalit The TKO Horns * Jim Paterson – vetopasuuna * Jeff Blythe – altto- ja baritonisaksofoni, klarinetti * Paul Speare – tenorisaksofoni, huilu * Dave Plews – trumpetti sekä * Stuart Robson – trumpetti ja flyygelitorvi kappaleella "The World and His Wife" * Caron Wheeler ja Claudia Fontaine (Afrodiziak) – taustalaulu * Chet Baker – trumpettisoolo kappaleella "Shipbuilding" * David Bedford – jousisovitukset * Morris Pert – lyömäsoittimet == Tuotantotiedot == * Julkaisuvuosi: 1983 * Levy-yhtiö: F-Beat Records * Tuottajat: Clive Langer ja Alan Winstanley * Äänityspaikka: Air Studios, Lontoo ** Apulaiset: Gavin Greenaway, Colin Fairley * Miksauspaikka: Genetic Studios, Reading ** Apulainen: Jim Russell * Valokuvat: Nick Knight * Kansitaide: Phil Smee / Waldo's Design * LP-levyn kannen valmistaja: Team-Trykk, Oslo == Lähteet == * Elvis Costello and the Attractions LP Punch the Clock (F-Beat XXLP 20) 1983 Luokka:Elvis Costellon albumit Luokka:Vuoden 1983 albumit